News Update: รัฐบาลจีนผ่อนคลาย ลดคุมเข้มหุ้นเทคฯ จีน Alibaba, Bilibili และ JD สดใส หุ้นบวก 3 วันติด หลังรัฐบาลจีนอนุมัติเกมเพิ่ม - FINNOMENA
หุ้นเทคโนโลยีจีนในตลาดหุ้นสหรัฐฯ ปรับตัวขึ้นมา 3 วันติดต่อกันแล้ว หลังทางการจีนอนุมัติเกมเพิ่ม ส่งสัญญาณผ่อนคลานด้านกฎระเบียบในธุรกิจอินเทอร์เน็ต
9 มิ.ย. 2565

หุ้นเทคโนโลยีจีนในตลาดหุ้นสหรัฐฯ ปรับตัวขึ้นมา 3 วันติดต่อกันแล้ว หลังทางการจีนอนุมัติเกมเพิ่ม ส่งสัญญาณผ่อนคลานด้านกฎระเบียบในธุรกิจอินเทอร์เน็ต
เมื่อคืนนี้ (8 มิ.ย.) ดัชนี Nasdaq Golden Dragon China ปรับตัวขึ้นมาอีก 5.7% แตะระดับสูงสุดในรอบ 3 เดือน นำโดยหุ้น Alibaba ที่พุ่งขึ้นมาถึง 15% สู่ระดับสูงสุดนับตั้งแต่ต้นเดือน ก.พ. ขณะที่ Bilibili แพลตฟอร์มไลฟ์สตรีมมิ่ง เพิ่มขึ้น 6% และ JD.com เพิ่มขึ้น 7.7%
ขณะที่ Wall Street Journal รายงานว่า ทางการจีนกำลังเตรียมสรุปการสอบสวน Didi Global และจะเลิกแบนแอป Didi ใน App Store และ Google Play ภายในสัปดาห์นี้
Adam Montanaro ผู้อำนวยการฝ่ายการลงทุนจาก Abrdn กล่าวว่า กำไรและกฎระเบียบที่เลวร้ายได้ผ่านพ้นไปแล้ว โดยการอนุมัติเกมตอกย้ำท่าทีที่ผ่อนปรนต่อภาคเทคโนโลยีมากขึ้นของทางการจีน
การปรับตัวขึ้นมาของหุ้นเทคโนโลยีจีน หักล้างให้ดัชนี Nasdaq Golden Dragon China ขาดทุนเพียง 11% ในปีนี้ และมีผลตอบแทนดีกว่า Nasdaq 100 ที่ร่วงลงมา 23%
หุ้นอินเทอร์เน็ตของจีนกำลังส่งสัญญาณสดใส ในเวลาที่หุ้นสหรัฐฯ ถูกกดดันจากแนวโน้มของอัตราดอกเบี้ยที่สูงขึ้น นอกจากนี้การคลายล็อกดาวน์และการประกาศงบที่ออกมาดีเกินคาดได้เพิ่มความเชื่อมั่นให้นักลงทุนเช่นกัน
อย่างไรก็ตาม นักวิเคราะห์หลายคนรวมถึง Manuel Muehl จาก DZ Bank AG มองว่า รัฐบาลจีนยังคงยึดมั่นกับนโยบายโควิดเป็นศูนย์ ดังนั้นการมองบวกเกี่ยวกับหุ้นจีนตอนนี้อาจเร็วเกินไป
อ้างอิง: https://www.bloomberg.com/news/articles/2022-06-08/alibaba-bilibili-eye-fresh-gains-as-china-approves-more-games?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นจีน
หุ้นจีนในสหรัฐฯ
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA